Diari Oficial de la Generalitat Valenciana


Sumari del DOGV 3091, del 02-10-1997 (1997/10314)

RESOLUCIÓ de 24 de setembre de 1997, de la Sotssecretaria de la Conselleria de Cultura, Educació i Ciència, per la qual es concedeixen ajudes a les confederacions, federacions i associacions de pares d'alumnes, convocades per l'Ordre de 19 de maig de 1997 (DOGV número 3.007, de 5 de juny).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3091

Data del DOGV
:   02-10-1997

Secció del DOGV
:   CONVENIS I ACTES - CONCESSIÓ DE SUBVENCIONS ADMINISTRATIVES

Número del document
:   1997/10393


Organisme emissor
:   Conselleria de Cultura, Educació i Ciència

Tipus de document
:   Resolució

3262 RESOLUCIÓ de 24 de setembre de 1997, de la Sotssecretaria de la Conselleria de Cultura, Educació i Ciència, per la qual es concedeixen ajudes a les confederacions, federacions i associacions de pares d'alumnes, convocades per l'Ordre de 19 de maig de 1997 (DOGV número 3.007, de 5 de juny). [97/X10466]
  
Per l'Ordre de 19 de maig de 1997, de la Conselleria de Cultura, Educació i Ciència, es van convocar ajudes per a finançar les activitats pròpies de les confederacions, federacions i associacions de pares d'alumnes de centres docents no universitaris de la Comunitat Valenciana sostinguts amb fons públics, s'establien els criteris i les bases per a la concessió i es delegava en la Sotssecretaria la resolució de la convocatòria.
  
L'import global màxim de les ajudes i la distribució es plasmaven en el punt segon de la part dispositiva, apartats a, b i c. Els criteris previstos en l'ordre es fonamentaven bàsicament, per a les confederacions i federacions de pares d'alumnes, en la representativitat, determinada en funció del nombre d'associacions afiliades, i amb subjecció als principis de publicitat, concurrència i objectivitat, d'acord amb el que estableix el Decret 126/1986, de 20 d'octubre (DOGV de 14 de novembre); els projectes d'activitats es valoraven així mateix en funció de l'adequació a les finalitats que establia l'esmentat decret.
  
Els criteris previstos en l'ordre de convocatòria per a la baremació de les associacions de pares d'alumnes es fonamentaven bàsicament en la representativitat, determinada en funció del nombre d'unitats, si és el cas concertades, de què disposa el centre docent; els projectes d'activitats es valoraven així mateix en funció de l'adequació a les finalitats que establia l'esmentat decret.
  
La Comissió Avaluadora va acordar la distribució dels fons previstos i va donar audiència a les entitats interessades als efectes oportuns.
  
Com que no s'ha presentat cap al·legació, la comissió avaluadora va elevar la proposta de resolució, a fi que la Sotssecretaria dictara la resolució corresponent.
  
Per tot això, i vistos els preceptes d'aplicació singular i general, resolc:
  
Primer
  
Estimar les sol·licituds presentades per les entitats que figuren en l'annex I i atorgar-los una ajuda fins la quantia que s'hi especifica.
  
Segon
  
Desestimar les sol·licituds de les entitats que figuren en l'annex II, per les causes indicades en el codi assignat respectivament.
  
Contra aquesta resolució, que posa fi a la via administrativa, es podrà interposar, després de la comunicació a aquesta Conselleria, un recurs contenciós administratiu, davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà del dia de la publicació en el Diari Oficial de la Generalitat Valenciana, de conformitat amb el que disposen l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú, i els articles 57 i 58 de la Llei de la Jurisdicció Contenciosa Administrativa.
  
València, 24 de setembre de 1997.- El sotssecretari: Carlos Alcalde Agesta.
  
Annex I
  
Sol·licituds estimades
  
Confederacions Quantiaa
  
Covapa 4.495.500 Pta
  
Conf. Pares Alumnes De La Com. Valenciana 1.054.500 Pta
  
Federacions Quantia
  
Fapa València 9.006.000 Pta
  
Fapa Alacant "Gabriel Miró" 6.873.000 Pta
  
Fapa Castelló "Penyagolosa" 3.318.000 Pta
  
Fed. Catòlica Apa De La Prov. De València 2.370.000 Pta
  
Fed. Prov. Apa Alacant, Castelló I València 1.659.000 Pta
  
Fed. Catòlica De Pares D'alumnes De Castelló 474.000 Pta
  
APA Localitat Quantia
  
APA CP Bernardo Lasala Alcublas 50.000 Pta
  
APA CP Cavite-Isla De Hierro València 50.000 Pta
  
APA CP Baladre Port de Sagunt 50.000 Pta
  
APA CP Cervantes Buñol 50.000 Pta
  
APA CP Vicente Blasco Ibáñez València-Malva-Rosa 50.000 Pta
  
APA CEE San Cristóbal Sagunt 50.000 Pta
  
APA CP Palancia Algímia D'Alfara 50.000 Pta
  
APA CP El Carrascal Parcent 50.000 Pta
  
APA La Pinaeta Port de Sagunt 50.000 Pta
  
APA CEE Pla De La Mesquita Xàtiva 50.000 Pta
  
APA CP Camilo José Cela Cortes De Pallás 50.000 Pta
  
APA CP Parroco Fco. Mas Crevillent 50.000 Pta
  
APA CP Vila-Mar Port De Sagunt 50.000 Pta
  
APA CP Blasco De Alagón Villafranca 50.000 Pta
  
APA CP Gregorio Mayans Xirivella 50.000 Pta
  
Annex II
  
Sol·Licituds Desestimades
  
APA Localitat Causa
  
APA IB Vicente Castell Doménech Castelló 1
  
APA CP González Gallarza Alaquàs 1
  
APA CP Ramón Esteve La Pobla Del Duc 2
  
APA CP San Luis Buñol 2
  
APA CP El Molí Torrent 2
  
APA IB Sorolla València 2
  
APA CP Isabel Ferrer Castelló 2
  
APA CP Villar Palasí Sagunt 2
  
APA IB San Vicente Ferrer Algemesí 2
  
APA CP Padre Manjón València 2
  
APA CP Leonardo Mingarro La Vall D'uixó 3
  
APA CEE Profesor M. Sebastián Burgos El Saler 4
  
APA CP Vicente Blasco Ibáñez
  
y CP Ntra. Sra. Del Carmen Barrio Cristo 4
  
APA CP Guitarrista Tárrega Castelló 4
  
Causes
  
(1) Per haver sigut presentada la sol·licitud fora del termini establert en l'Ordre de 19 de maig de 1997, base 3, apartat 4.
  
(2) Per no ser una associació de pares i mares d'alumnes de centres docents no universitaris de la Comunitat Valenciana, mantinguts amb fons públics, les finalitats i l'àmbit d'actuació de les quals es realitzen en centres on s'haja aprovat, per al curs 96/97, el desplegament de projectes de compensació educativa, o on s'hagen classificat llocs de treball docents com a llocs d'especial dificultat, o per no estar l'APA constituïda en un centre d'educació especial o que atenga, d'acord amb els seus projectes d'activitats, alumnes amb necessitats físiques, psíquiques, motrius o sensorials que requereixen una atenció singular o especial, segons el que estableix la disposició primera de l'Ordre de 19 de maig de 1997.
  
(3) Per no haver aconseguit la puntuació necessària per a estar present entre les quinze primeres de la llista, d'acord amb els criteris establerts en la base 4.2.3 de l'Ordre de 19 de maig de 1997.
  
(4) Per no haver reparat la falta en la sol·licitud o no haver acompanyat els documents preceptius en el termini i la forma escaients havent sigut requerides per a això d'acord amb el que disposa l'apartat 3 de la base 3 de la convocatòria, segons el que preceptuen els articles 70 i 71 de la Llei 30/1992, de 26 de novembre.